CELEX: 62018TN0674
Language: fi
Date: 2018-11-14 00:00:00
Title: Asia T-674/18: Kanne 14.11.2018 – Vattenfall Europe Nuclear Energy v. komissio

21.1.2019   
            
            
               FI
            
            
               Euroopan unionin virallinen lehti
            
            
               C 25/51
            
         
      Kanne 14.11.2018 – Vattenfall Europe Nuclear Energy v. komissio
      (Asia T-674/18)
      (2019/C 25/66)
      Oikeudenkäyntikieli: saksa
      
         Asianosaiset
      
      
         Kantaja: Vattenfall Europe Nuclear Energy GmbH (Hampuri, Saksa) (edustajat: asianajajat U. Karpenstein ja R. Sangi)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan Euroopan komission 4.7.2018 päivätyn kirjelmän valtiontukimenettelyssä SA.51169 (2018/PN) – 16. laki ydinvoimalain muuttamisesta (16. ydinvoimalakimuutos) pätemättömäksi
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1)
               
               
                  SEUT 107 artiklan 1 kohdan rikkominen (luettuna yhdessä SEUT 108 artiklan 3 kohdan kanssa)
                  Kantaja väittää, että riidanalaisessa kirjelmässä rikotaan SEUT 107 artiklaa, luettuna yhdessä SEUT 108 artiklan 3 kohdan kanssa, koska siinä – siltä osin kuin se on sitova – vapautetaan kansallinen korvauslaki valtiontukien ilmoitusvelvollisuudesta, vaikka kyseisellä lailla suositaan valtion varoista selektiivisesti kantajan kilpailijaa, jolla ei ole oikeutta korvaukseen Bundesverfassungsgerichtin tuomion nojalla.
               
            
                  2)
               
               
                  Neuvoston asetuksen (EU) 2015/1589 (1) 4 artiklan 2 kohdan rikkominen
                  Kantaja väittää, että kun jäsenvaltio katsoo, ettei sen toteuttama toimenpide ole tuki, asetuksen 2015/1589 mukaan edellytetään SEUT 288 artiklan mukaista muodollista päätöstä, jos komissio alustavan tutkinnan jälkeen toteaa, että ilmoitettu toimenpide ei ole tukea. Riidanalaisessa kirjelmässä rikotaan näitä säännöksiä.
               
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä (ETA:n kannalta merkityksellinen teksti) 13.7.2015 annettu neuvoston asetus (EU) 2015/1589 (EUVL 2015, L 248, s. 9).